Regio Minscensis

Regio MinscensisDe adiectivo cf.: Archidioecesis Minscensis etc. (Albaruthenice Мінская вобласць) est regio administrativa Rutheniae Albae, anno 1938 constituta. 

In parte media Rutheniae Albae sita, regio Minscensis cum omnibus ceteris regionibus Rutheniae Albae contermina est, nempe cum regione Vitebscensi in septentrione, Mohilovensi in oriente, et Homelensi in meridie, regionibus Brestensi et Grodnensi in occidente contermina est. Aream 39 854 chm2 et circa 1 428 milia incolarum (anno 2019) habet. Caput regionis est Minscum. Aliae urbes sunt Borisovium, Lubanum, Nesvisium, Sluca, Smalavičy, Zaslavium etc.

Divortium aquarum maris Baltici et Ponti Euxini in regione Minscensi situm est; nam e fluminum regionis maximorum Beresina Danapris in Pontum fluentis accola est, Nemenus autem (cui accolae Vilia et Beresina Occidentalis sunt) in mare Balticum aquas fert.
 Nota 

 Nexus externi 

!